**ČLANARINA TURISTIČKOJ ZAJEDNICI**

**Od 01.01.2025**. godine obavezna je elektronička komunikacija između poreznih obveznika i poreznog tijela, tako da su porezni obveznici – iznajmljivači obvezni porezne prijave ili druge podatke potrebne za oporezivanje podnositi Poreznoj upravi elektroničkim putem.

TZ2 obrazac iznajmljivači su dužni predati **elektroničkim putem ePorezna - eGrađani temeljem članka 8. stavka 6. Zakona o izmjenama i dopunama OPĆEG POREZNOG ZAKONA (NN152/2024 od 24.12.2024. godine)**

Rok za predaju TZ2 obrasca je DO 15.1. tekuće godine.

**PREDAJA TZ2 OBRASCA PUTEM PORTALA E-POREZNA**

U nastavku se nalaze  detaljne upute kako pravilno popuniti i predati obrazac putem ePorezna:

1. Prijava u sustav e-Porezna

Prijaviti se može direktno u sustav e-Porezna na sljedećem linku: <https://e-porezna.porezna-uprava.hr/Prijava.aspx?ReturnUrl=%2f>.

1. Prijavu je moguće izvršiti na dva načina:

• Pomoću e-osobne iskaznice (uz čitač pametnih kartica).

• Pomoću m-banking mobilne aplikacije (dostupne kod većine banaka u Hrvatskoj)

• Pomoću ePass ili mToken (izdaje se u Fini)

3. Nakon uspješne prijave, u tražilicu upišete TZ2 obrazac.

4. Unos podataka o vašem smještaju.

5. U nastavku se nalazi primjer popunjenog TZ2 obrasca kako bi vam olakšali unos podataka.

6. Nakon što ste popunili sve podatke, kliknite na gumb "Provjera" u gornjem lijevom kutu. Ako postoji greška, sustav će vas obavijestiti o tome i označiti što trebate ispraviti. Ako nema grešaka, sustav će prikazati poruku da je sve točno.

7. Kada ste sigurni da su svi podaci ispravni, kliknite na gumb "Pošalji".

8. Sačuvajte potvrdu o predaji TZ2 obrasca za vlastitu evidenciju.

**1. UPUTE ZA ISPUNJAVANJE  TZ2 OBRASCA:**

Područni ured i ispostava Porezne uprave nadležna prema prebivalištu osobe – građanina ili u uobičajenom boravištu.

2. Opći podaci o obvezniku plaćanja članarine: OIB, ime i prezime osobe – građana, adresa prebivališta ili uobičajenog boravišta,

3. Šifra/naziv općine/grada prebivališta ili uobičajenog boravišta osobe – građana

4. Obračun članarine turističkoj zajednici za razdoblje od 01.01. do 31.12.202 … godine

Redni broj 1. – 8.

– Redni broj 1: Upisuje se broj kreveta (osnovnih) u sobi, apartmanu ili kući za odmor sukladno rješenju

-Redni broj 2: upisuje se broj pomoćnih kreveta sukladno rješenju

Redni broj 9.

– Ukupno obračunani iznos

Redni broj 16.

– Označava se način plaćanja članarine na način da se potvrdi jednokratna uplata ili obročno plaćanje

Redni broj 17.

– Upisuje se ukupni iznos primitka iz predhodne godine (iz evidencije prometa  - Obrazac EP)

**Napomena:**

* Turistička članarina se više ne obračunava kao umnožak prihoda kojeg smo ostvarili u prethodnoj godini i koeficijent razreda turističkog mjesta!
* Rok za predaju TZ2 obrasca**:  do 15. siječnja** tekuće godine
* U nastavku možete pronaći primjer ispunjenog TZ2 obrasca za iznajmljivače s područja TZM Jezera koji imaju npr. 4 registrirana glavna kreveta i 2 registrirana pomoćna kreveta.
* U obrascu ispunjavate registrirani broj kreveta i iznos primitka koji ste prema evidenciji prometa ostvarili u predhodnoj godini godini.
* Turistička članarina plaća se jednokratno do 31. 7.  ili obročno u 3 rate ( do 31.7., 31.8. i 30.9.)
* Iznose je potrebno navesti u eurima: broj registriranih osnovnih kreveta x 5,97 eur, broj registriranih pomoćnih kreveta x 2,99 eur

**Podaci za uplatu:**

UPLATITELJ: Ime i prezime, te adresa prebivališta iznajmljivača

PRIMATELJ: TZO Mošćenička Draga

MODEL: 67

BROJ RAČUNA PRIMATELJA: **HR1610010051727327158**

POZIV NA BROJ ODOBRENJA: OIB iznajmljivača

OPIS PLAĆANJA: turistička članarina

**TZ2 Obrazac možete preuzeti:**

<https://www.porezna-uprava.hr/.../Docum.../OSTALO/TZ%202.pdf>

Pravilnik- turistička članarina:

<https://narodne-novine.nn.hr/.../full/2022_12_148_2250.html>